Определение на Съда от 12 юли 2012 г. - Power-One Italy SpA./Европейска комисия
(C-372/11 P)
(Обжалване -Извъндоговорна отговорност - Проект, съфинансиран от финансовия инструмент "LIFE" - Развитие на нова система за захранване с енергия, предназначена за мобилната телефония (проект "Pneuma") - Решение на Комисията за прекратяване на проекта и за възстановяване на авансово отпуснатата сума -- Поправяне на вредите, които се твърди, че са претърпени)
Език на производството: италиански
Страни
Жалбоподател: Power-One Italy SpA (представители: R. Giuffrida и A. Giussani avvocati)
Друга страна в производството: Европейска комисия (представители: P. Oliver и D. Recchia)
Предмет
Жалба срещу Определение на Общия съд (шести състав) от 24 май 2011 г. по дело Power-One Italy/Комисия (T-489/08), с което Общият съд отхвърля иск, насочен към поправяне на вредите, за които жалбоподателят твърди, че е претърпял в резултат на решението на Комисията да прекрати изпълнението на проекта "Pneuma" (LIFE04 ENV/IT/000595), имащ за цел да съфинансира развитието на нова система за захранване с енергия, предназначена за използване в мобилната телефония - Оправдани правни очаквания - Задължение за мотивиране
Диспозитив
Отхвърля жалбата.
Осъжда Power-One Italy SpA да заплати съдебните разноски.
____________
1 - ОВ C 282, 24.9.2011 г.